4. ΝΟΜΟΘΕΤ. ΔΙΑΤΑΓΜΑ υπ' αριθ. 4245 της 3/18 Σεπτ. 1962 (ΦΕΚ Α' 150) Περί κυρώσεως της μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος "περί αποχωρήσεως της εν Ελλάδι Αποστολής Προγραμμάτων Ηνωμένων Πολιτειών της Αμερικής εκ του Οργανισμού Χρηματοδοτήσεως Οικονομικής Αναπτύξεως". Άρθρον μόνον.-1.Κυρούται και έχει πλήρη και νόμιμον ισχύν, από της δημοσιεύσεως του παρόντος εις την Εφημερίδα της Κυβερνήσεως η μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος υπογραφείσα την 22 Ιουν. 1961 Σύμβασις "περί αποχωρήσεως της εν Ελλάδι Αποστολής Προγραμμάτων Ηνωμένων Πολιτειών της Αμερικής εκ του Οργανισμού Χρηματοδοτήσεως Οικονομικής Αναπτύξεως", ης το κείμενον εις την ελληνικήν και αγγλικήν γλώσσαν έχει ούτω: ΣΥΜΒΑΣΙΣ Μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος "περί αποχωρήσεως της εν Ελλάδι Αποστολής Προγραμμάτων Ηνωμένων Πολιτειών της Αμερικής εκ του Οργανισμού Χρηματοδοτήσεως Οικονομικής Αναπτύξεως". Ο Οργανισμός Χρηματοδοτήσεως Οικονομικής Αναπτύξεως (αναφερόμενος εν τοις επομένοις ως "Ο.Χ.Ο.Α.") πιστωτικόν ίδρυμα λειτουργούν υπό την μορφήν νομικού προσώπου ιδιωτικού δικαίου, ιδρύθη κατόπιν συμβάσεως (αναφερομένης εν τοις επομένοις ως "Καταστατικού του Ο.Χ.Ο.Α."), μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής (αναφερομένης εν τοις επομένοις ως "Α.Π.Η.Π.") και της Τραπέζης της Ελλάδος, υπογραφείσης την 29ην Ιουλ. 1954 και κυρωθείσης υπό του Ν.Δ. 2970/1954. Συμφώνως προς τας διατάξεις του Καταστατικού του Ο.Χ.Ο.Α., ως τούτο συνεπληρώθη και ετροποποιήθη δια μεταγενεστέρων συμβάσεων υπογραφεισών την 12ην Ιουλ. 1955 και την 17ην Μαΐου 1957 και κυρωθεισών υπό των Ν.Δ. 3445/55 και 3733/57 αντιστοίχως (αναφερομένων συλλογικώς  Σελ. 818 εν τοις επομένοις ως "Συμβάσεων του Ο.Χ.Ο.Α."), η Α.Π.Η.Π. και ο Διευθυντής της Α.Π.Η.Π. μετείχον της Διοικήσεως και λειτουργίας του Ο.Χ.Ο.Α. Ήδη αναγνωρίζεται εκατέρωθεν ότι επέστη ο κατάλληλος χρόνος δια την αποχώρησιν της Α.Π.Η.Π. και του Διευθυντού ταύτης εκ της Διοικήσεως και λειτουργίας του Ο.Χ.Ο.Α. Επί τούτοις τα συμβαλλόμενα μέρη συνομολογούσιν τα ακόλουθα: 1.Πάσα καθ' οιονδήποτε τρόπον αναθεώρησις, συμπλήρωσις ή τροποποίησις του Καταστατικού του Ο.Χ.Ο.Α. καθώς και των Συμβάσεων του Ο.Χ.Ο.Α., δύναται εφεξής να πραγματοποιήται παρά του Ελληνικού Δημοσίου δια Νόμου ή δια Β.Δ/τος άνευ της εγκρίσεως της Α.Π.Η.Π. ή της Τραπέζης της Ελλάδος, υπό την ρητήν προϋπόθεσιν ότι πάσα τοιαύτη αναθεώρησις, συμπλήρωσις ή τροποποίησις δεν θα αντίκειται προς τας διατάξεις της παρ. 4 της παρούσης συμβάσεως. 2.Το Ελληνικόν Δημόσιον θα λάβη πάντα τα αναγκαία δια την τροποποίησιν του Καταστατικού του Ο.Χ.Ο.Α. καθώς και των Συμβάσεων του Ο.Χ.Ο.Α. μέτρα προς τον σκοπόν (ι) απαλείψεως εκ του Καταστατικού και των Συμβάσεων του Ο.Χ.Ο.Α. πάσης μνείας της Α.Π.Η.Π. και του Διευθυντού της Α.Π.Η.Π. και (ιι) διενεργείας οιασδήποτε άλλης τροποποιήσεως του Καταστατικού και των Συμβάσεων του Ο.Χ.Ο.Α., ήτις ήθελεν κριθή απαραίτητος δια την κατάργησιν απάντων των εκ του Καταστατικού και των Συμβάσεων του Ο.Χ.Ο.Α. απορρεόντων δικαιωμάτων, εξουσιών, ευθυνών, υποχρεώσεων και λοιπών αρμοδιοτήτων της Α.Π.Η.Π. και του Διευθυντού της Α.Π.Η.Π. 3.Το Ελληνικόν Δημόσιον θα υποβάλη προς ψήφισιν εις την Βουλήν των Ελλήνων σχέδιον Νόμου περί τροποποιήσεως του Καταστατικού του Ο.Χ.Ο.Α., ως ετροποποιήθη, συμφώνως προς τα εν τη παρ. 2 της παρούσης αναφερόμενα. Εν τω ως άνω σχεδίω Νόμου θα περιέχεται διάταξις περί αναδρομικής ισχύος αυτού από της ημερομηνίας της υπογραφής της παρούσης συμβάσεως. 4.Το Ελληνικόν Δημόσιον συνομολογεί ότι τα κεφάλαια του Ο.Χ.Ο.Α. θα εξακολουθούν να χρησιμοποιούνται δια τους εν τη παρ.2 του άρθρ. 1 του Καταστατικού του Ο.Χ.Ο.Α., ως ετροποποιήθη, αναφερομένους αντικειμενικούς σκοπούς και επιδιώξεις. 13.Ξ.ε.4 Οργανισμός Χρηματοδότησης Οικονομικής Ανάπτυξης 5.Το Ελληνικόν Δημόσιον παρέχει προς την Α.Π.Η.Π. την διαβεβαίωσιν, ότι η Α.Π.Η.Π. και οι εκπρόσωποι ταύτης δεν θα θεωρηθούν υπεύθυνοι παρά του Ελληνικού Δημοσίου ή παρ' οιουδήποτε τρίτου δι' οιασδήποτε ενεργείας του Ο.Χ.Ο.Α. κατά το μεταξύ της ημερομηνίας της παρούσης Συμβάσεως και της ημέρας της ψηφίσεως του εν τη παρ. 3 της παρούσης Συμβάσεως αναφερομένου Νόμου. Εφ' ω τα συμβαλλόμενα μέρη προέβησαν εις την υπογραφήν της παρούσης Συμβάσεως υπό των δεόντως εξουσιοδοτημένων εκπροσώπων αυτών, εις την Ελληνικήν και την Αγγλικήν γλώσσαν, εν Αθήναις τη 22α Ιουν. 1961. Έπονται υπογραφαί Η ισχύς της παρούσης συμβάσεως άρχεται από της ημέρας της υπογραφής της. 2.Επιτρέπεται όπως δια Β.Δ/τος εφ' άπαξ εκδοθησομένου, προτάσει του Υπουργού του Συντονισμού, τροποποιηθώσι τα κείμενα των δια των υπ' αριθ. 2970/54 και 3733/57 Ν.Δ/των κυρωθεισών συμβάσεων, αποτελουσών το Καταστατικόν του ΟΧΟΑ, προς τον σκοπόν της προσαρμογής τούτων κατόπιν της δια της προηγουμένης παραγράφου κυρωθείσης συμβάσεως. Το καταστατικόν του ΟΧΟΑ δύναται εφεξής να συμπληρούται ή τροποποιήται, δια Νόμου, άνευ συμπράξεως της εν Ελλάδι Αποστολής Προγραμμάτων των Η.Π.Α. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Δυνάμει του άρθρ. 9 Ν.Δ. 4366 της 16/16 Σεπτ. 1964 (τόμ. 12 σελ. 212, 51) από της δημοσιεύσεώς του διαλύεται αυτοδικαίως ο Οργανισμός Χρηματοδοτήσεως Οικονομικής Αναπτύξεως συγχωνευόμενος εις την δια του Δ/τος τούτου ιδρυομένην Ελληνικήν Τράπεζαν Βιομηχανικής Αναπτύξεως. Δια του αυτού Ν.Δ. 4366/1964 ρυθμίζονται τα της τύχης της περιουσίας, του υπαλληλικού προσωπικού και λοιπών σχέσεων του Ο.Χ.Ο.Α. μετά την διάλυσίν του. (Αντί της σελ. 819) Σελ. 819(α) 251 - 097 Οργανισμός Χρηματοδότησης Οικονομικής Ανάπτυξης 13.Ξ.ε.4 13.Ξ.ε.4 Οργανισμός Χρηματοδότησης Οικονομικής Ανάπτυξης 